Diari Oficial de la Generalitat Valenciana


Sumari del DOGV 3908, del 02-01-2001 (2000/9914)

Informació pública de l'acord adoptat en la sessió del Ple Provincial de Diputació d'Alacant del dia 9 de novembre de 2000, de l'acceptació de la delegació efectuada per l'Ajuntament de Dénia, en matèria de recaptació de deutes.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3908

Data del DOGV
:   02-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9914


Organisme emissor
:   Diputacio Provincial d'Alacant

Tipus de document
:   Anunci

Informació pública de l'acord adoptat en la sessió del Ple Provincial de Diputació d'Alacant del dia 9 de novembre de 2000, de l'acceptació de la delegació efectuada per l'Ajuntament de Dénia, en matèria de recaptació de deutes. [2000/A9914]
  
La Diputació Provincial d'Alacant, en la sessió plenària de data 9 de novembre de 2000, va adoptar entre altres l'acord següent:
  
«Primer
  
Acceptar la delegació en aquesta Diputació Provincial de les facultats atribuïdes als ajuntaments en matèria de recaptació de deutes per recepció i liquidacions d'ingrés directe, que s'efectue per un acord plenari dels ajuntaments de la província d'acord amb el text següent en la seua part dispositiva:
  
?Primer
  
Delegar en la Diputació Provincial les facultats que aquest Ajuntament té atribuïdes en matèria de recaptació en període voluntari i executiu de deutes per recepció, així com de deutes per liquidacions d'ingrés directe derivades de les ordenances fiscals reguladores dels ingressos de dret públic que més avall s'especifiquen, a l'empara del que estableix l'article 106.3 de la Llei 7/1985, de 2 d'abril, de Bases de Règim Local, i l'article 7 de la Llei 39/1988, de 28 de desembre, Reguladora de les Hisendes Locals, amb l'abast, contingut, condicions i vigència que s'estableixen en aquest acord.
  
Segon. Contingut i abast de la delegació
  
1. Les facultats de recaptació en període voluntari i executiu dels deutes per recepció i per liquidació d'ingrés directe corresponents als tributs i, si pertoca, altres ingressos de dret públic que s'assenyalen en l'annex I d'aquest acord, que inclouran totes les actuacions que comprén la gestió recaptadora, d'acord amb la legislació aplicable i, si pertoca, el que segueix:
  
a) Emetre els instruments de cobrament.
  
b) Practicar notificacions col·lectives en deutes per recepció i individuals en liquidacions per ingrés directe.
  
c) Fixar els termini de cobrament en període voluntari en deutes per recepció.
  
d) Establir, si cal, itineraris de cobrança.
  
e) Conferir i revocar a les entitats de depòsit el caràcter d'entitats col·laboradores i establir els límits de la col·laboració.
  
f) Expedir relacions certificades de deutors per rebuts i certificats de descoberta per liquidacions d'ingrés directe.
  
g) Dictar la provisió de constrenyiment i resoldre els recursos contra aquest acte administratiu.
  
h) Liquidar interessos de demora, amb la prèvia ordre expressa de l'Ajuntament per a la seua aplicació en tots els deutes en què aquells siguen exigibles.
  
i) Concedir o denegar ajornaments i fraccionaments en voluntària y executiva.
  
j) Rebre i custodiar garanties de deutes o dispensar-les.
  
k) Ordenar la constitució d'hipoteques especials.
  
l) Dictar acords de derivació de procediment.
  
m) Efectuar peritatges i valoracions de béns embargats.
  
n) Autoritzar i presidir subhastes.
  
o)Acordar la suspensió del procediment.
  
p) Entaular terceries de domini i de millor dret.
  
q) Proposar l'adjudicació de finques a l'Ajuntament, expedint els certificats que calguen per a la seua inscripció en els registres públics.
  
Tercer. Condicions de la delegació
  
1. La Diputació Provincial d'Alacant exercirà les facultats objecte d'aquesta delegació a través de SUMA Gestió Tributària.
  
2. Per a l'exercici de les facultats delegades, SUMA s'ajustarà a l'ordenament local i a la legislació aplicable d'acord amb el que estableix la Llei Reguladora de les Hisendes Locals, així com a la normativa que en matèria de gestió i recaptació tributàries puga dictar la Diputació Provincial fent ús de la seua potestat reglamentària establida en l'article 106.2 de la Llei de Bases de Règim Local.
  
Per a l'exercici de les funcions delegades en aquest acord, la Diputació Provincial d'Alacant percebrà una compensació econòmica consistent en:
  
a) El 4% del principal recaptat en període voluntari.
  
b) El 20% del principal recaptat en període executiu amb independència de la quantia que la legislació vigent en cada moment determine per al recàrrec de constrenyiment.
  
Les quantitats que comporte aquesta compensació econòmica seran retingudes per SUMA Gestió Tributària de les entregues i liquidacions corresponents que s'efectuen a l'Ajuntament.
  
4. Les compensacions de deutes en període voluntari que, de conformitat amb la legislació aplicable, l'Ajuntament poguera acordar, requeriran la intervenció de SUMA per a la seua realització, i en qualsevol cas, caldrà entendre-les com a deutes cobrats a efectes del que estableix l'apartat tercer 3.a d'aquest acord i dels recàrrecs o participants que a la Diputació Provincial puga correspondre en aquestes.
  
5. En el mes següent a la data d'acabament del període de cobrament voluntari i sempre que circumstàncies alienes a la Diputació Provincial no ho impedisquen, s'efectuarà a l'Ajuntament una única liquidació deduint, de l'import total de la recaptació voluntària de deutes per recepció obtinguda, la compensació econòmica del 4% del principal, i si pertoca, qualsevol altra quantitat que, per participacions o recàrrecs sobre l'impost objecte d'aquest delegació, puga correspondre a la Diputació Provincial.
  
6. Les quantitats que corresponguen a la recaptació voluntària de liquidacions d'ingrés directe i a la recaptació executiva de rebuts i liquidacions d'ingrés directe seran transferides a l'Ajuntament mensualment, una vegada deduït l'import de la compensació econòmica del 4% en voluntària i del 20% en executiva, així com qualsevol altra quantitat derivada de la pròpia gestió tributària (ingressos duplicats, compensacions, etc.), acompanyades de la documentació justificativa; SUMA Gestió Tributària rendirà anualment compte de la seua gestió recaptadora.
  
Així mateix, les despeses de notificació de la liquidació seran compensades, després de l'acceptació per part de l'Ajuntament, una vegada finalitzada la notificació de les liquidacions, en la primera transferència corresponent a la recaptació executiva.
  
Quart. Entrada en vigor i termini de vigència
  
Una vegada acceptada per la Diputació Provincial, aquesta delegació tindrà efectes des de l'1 de setembre de 2000 i estarà vigent fins al 31 de desembre de 2004, i quedarà tàcitament prorrogada, per períodes de cinc anys, si cap de les parts manifesta expressament la seua voluntat en contra, comunicant-ho a l'altra amb una antelació no inferior a sis mesos al seu acabament o a la de qualsevol dels períodes de pròrroga.
  
Cinqué
  
Aquest acord ha de notificar-se a la Diputació Provincial d'Alacant a fi que aquest procedisca a l'acceptació de la delegació que ací es confereix.
  
Sisé
  
Una vegada acceptada la delegació per la Diputació Provincial d'Alacant, aquest acord es publicarà en el Butlletí Oficial de la Província i en el Diari Oficial de la Generalitat Valenciana, perquè se'n prenga coneixement, d'acord amb el que estableix l'article 7.2 de la Llei 39/1988, de 28 de desembre, Reguladora de les Hisendes Locals.
  
Seté
  
Quant a l'abast, contingut i condicions de la delegació, i a l'efecte d'homogeneïtat, podran ser revisades per la Diputació Provincial, amb la prèvia conformitat de l'Ajuntament, quan es modifiquen les delegacions de la resta dels ajuntaments de la província.
  
ANNEX I
  
Ingressos de dret públic per als quals es deleguen en la Diputació Provincial d'Alacant les facultats atribuïdes a aquest Ajuntament en matèria de recaptació voluntària i executiva de deutes per recepció i liquidacions d'ingrés directe:
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-
  
Segon
  
Facultar el president de la Diputació Provincial Julio de España Moya o qui legalment el substituïsca, per a l'acceptació, en els termes assenyalats en el punt primer d'aquest acord, d'aquelles delegacions els acords plenaris dels respectius ajuntaments de les quals es reben en aquesta Diputació Provincial, i donar-ne compte al Ple.
  
Tercer
  
En compliment del que assenyala l'apartat sisé del punt primer d'aquest acord, la Diputació Provincial assumirà la publicació de la delegació en el Butlletí Oficial de la Província i en el Diari Oficial de la Generalitat Valenciana perquè se'n prenga coneixement.»
  
Fent ús de les facultats atribuïdes a aquesta Presidència en el punt segon de l'acord anteriorment transcrit, he resolt acceptar, en els mateixos termes assenyalats en el punt primer de l'esmentat acord, la delegació en la Diputació Provincial d'Alacant acordada per l'Ajuntament de Dénia en la sessió plenària, en matèria de recaptació en període voluntari i executiu de deutes per recepció i liquidacions d'ingrés directe de la taxa pel Servei de Gestió de Residus Urbans o Municipals.
  
Cosa que es publica perquè se'n prenga coneixement.